สวัสดีค่ะหนูโดนสุนัขข่วนที่หัวเข่าเป็นรอยยาวแดงประมาณ6ซม.และมีรอยแผลที่เลือดออกซิปๆมีรอยฝกชํ้าสีเขียวที่บริเวณแผลต้องไปหาหรือฉีดยาไหมคะ
สวัสดีค่ะ หากโดนสัตว์เลี้ยงลูกด้วยนมเช่นสุนัขข่วนจนมีรอยแดง มีเลือดซิบๆดังกล่าวมานั้น มีโอกาสที่จะได้รับเชื้อโรคพิษสุนัขบ้าได้กรณีสัตว์มีการติดเชื้อ ช่องทางอื่นๆที่อาจจะทำให้เกิดได้เช่นกันเช่น การสัมผัสน้ำลายของสัตว์เข้าที่แผล หรือเยื่อบุตา ปาก หรือจมูกค่ะดังนั้นในกรณีนี้ควรไปรับวัคซีนเพื่อป้องกันการติดเชื้อโรคพิษสุนัขบ้าค่ะ โดยหากไม่เคยฉีดมาก่อน จะต้องฉีดวัคซีนทั้งหมด 5 เข็มภายใน 1 เดือน ให้ตรงเวลาตามแพทย์นัด ถ้าเคยฉีดมาแล้วก็อาจจะฉีดกระตุ้นแค่ 1 หรือ 2 เข็มค่ะเบื้องต้นใช้น้ำเปล่าสะอาดล้างแผลจำนวนมาก และใช้ผ้าสะอาดปิดไว้ ถ้าปวดมาก กินยาแก้ปวดได้